Hrvatski sabor
20040323

Dame i gospodo, budući je predsjednik Vlade rekao da će povući svoj potpis sa mišljenja prethodnika Ivice Račana na naš Zakon o obrani, idemo na drugo aktuelno pitanje. U hrvatskim medijima su objavljeni podaci i informacije kako je POA pokazala nekoliko hrvatskih novinara da su bili u funkciji stranih obavještajnih službi te su plasirali u medije dezinformacije, a sve u službi na štetu Hrvatske, u slučaju generala Gotovine. Naime, mediji govore da je tu riječ o Davoru Butkoviću, Gordanu Maliću, Ivanu Đikiću, Željku Peratoviću, Borisu Pavelići i Ivanu Zvonimiru Čičku. Ako je to doista točno i ako je to istina, pitam predsjednika Vlade da li smatra da je u ovome slučaju riječ da su naše službe zlouporabile svoje ovlast i išle na štetu slobode medija ili se u ovakvom konstataciji radi o čistom kaznenom djelu svjesnog dezinformiranja hrvatske javnosti, odnosno čak o veleizdaji? Molim precizan odgovor.